ມູນ​ນິທິ​ມໍລະດົກ​ລາວ​​ ຈັດງານ ສະຫຼອງ​ຄົບຮອບ 6 ປີ
​ມູນ​ນິທິ​ມໍລະດົກ​ລາວຈັດງານສະແດງຟ້ອນລໍາ ແລະດົນຕີຂອງລູກສິດ ເພື່ອສືບສານ ແລະຮັກສາໄວ້ ຊຶ່ງສິນລະປະວັດທະນະທໍາ ຂອງລາວ.
ມູນນິທິມໍລະດົກລາວຈັດງານສະຫຼອງປະຈຳປີຂຶ້ນທຸກໆປີ ຊຶ່ງນຳເອົາເຍົາວະຊົນຫຼືນັກຮຽນຂອງມູນນິທິຈາກທັງສອງ ສາຂາຄື Seattle ລັດ Washington ໃນພາກຕະເວັນ ຕົກສຽງເໜືອຂອງສະຫະລັດ ແລະໃນເຂດນະຄອນຫຼວງ Washington DC ມາຮວມກັນເພື່ອສືບສານສິນລະປະ, ວັດທະນະທຳຂອງລາວ ຜ່ານທາງການສະແດງຟ້ອນລໍາ ແລະການດົນຕີ ແລະໃນວັນເສົາທີ່ 18 ກັນຍາ ຜ່ານມານີ້ ກໍໄດ້ມີການນຳສະເໜີການສະຫຼອງດັ່ງກ່າວ ໂດຍໄດ້ນຳ ເອົາກຸ່ມເຍົາວະຊົນຜູ້ທີ່ເກີດໃນສະຫະລັດ ມາສະແດງໃນ ຄັ້ງນີ້ ຊຶ່ງມີຫຼາຍກ່ວາສິບຄົນ ແລະຕາງໜ້າໃຫ້ຄະນະກໍມີ Nathan Noravong, Nacy Bounyavong, Alexis Kongmanivong ແລະ Karissa Vongkhamchanh ນັກສະແດງຈາກຄະນະກິນນະລີ ສາຂາຕາເວັນຕົກສຽງເໜືອ ແລະຕົວແທນຈາກສະມາຄົມສະຕີລາວອະເມຣິກັນ ຂົງເຂດ Washington DC ກໍແມ່ນ Alison Phanthavong ຊຶ່ງຕ່າງກໍໄດ້ສະແດງຄວາມຮູ້ສຶກແລະຄວາມເຫັນທີ່ແຕກຕ່າງ ກັນ ຊຶ່ງ Nathan Noravong ກ່າວວ່າ: ສ່ວນນັກຮ້ອງ ນັກແຕ່ງເພງແນວ Pop ຢ່າງເກດສະນາ ວິໄລລັກ ກໍໄດ້ສະແດງເຖິງ ຄວາມຮູ້ສຶກສາປື້ມໃຈຢ່າງສຸດຊຶ້ງຈົນນຳຕາຊຶມວ່າ ພູມໃຈທີ່ໄດ້ເຫັນເຍົາວະຊົນເສບດົນຕີ ລາວເດີມໃຫ້ເກດສະນາຮ້ອງເພງລາວເດີມ “ສາຍລົມເຢັນ” ຊຶ່ງເກດສະນາໄດ້ກ່າວຢ່າງ ຕື້ນຕັນໃຈວ່າ: ” ພ້ອມດຽວກັນນີ້, ກໍຍັງມີແມ່ນັກຮຽນນັກສະແດງຄື ທີ່ເດີນທາງມາຈາກ ນະຄອນ ຊີອາໂຕ ລັດ ວໍຊິງຕັນເພື່ອມາສົ່ງເສີມການສະອດງຂອງລູກສາວ ທີ່ເປັນລູກເຄິ່ງ ລາວ-ອະເມຣິກັນ ໃນຄັ້ງນີ້ ກໍໄດ້ສະແດງຄວາມເຫັນໃຫ້ພວກເຮົ້າຟັງວ່າ: “” ສ່ວນອາຈານສອນທ່ານທອງຕັນ ສຸວັນນະພັນ ກໍໄດ້ໃຫ້ຄວາມເຫັນກ່ຽວກັບການສະແດງ ຂອງເຍົາສະຊົນຮຸ່ນໃໝ່ວ່າ: “” ຜູ້ທີ່ປຽບສະເໝືອນວ່າເປັນແມ່ຂອງພວກເຍົາສະຊົນພວກນີ້ກໍຄື ປ້ອມ ຫລື ຈິດຕະພອນ ອຸດຕະມະ ຄຳປຣະດິດ ຊຶ່ງເປັນຄູຝຶກຟ້ອນ, ທັງຍັງສອນແລະຄວບຄຸມມາລະຍາດຕ່າງໆ ນາໆທັງໄປສົ່ງໄປຮັບແລະບາງຄັ້ງຄາວກໍຍັງຈັດອາຫານລ້ຽວນຳອີກ ຊຶ່ງປ້ອມເອງກໍໄດ້ ແບ່ງປັນຄວາມຮູ້ສຶກ ທີ່ເຫັນໝາກຜົນຂອງຕົນທີ່ໄດ້ກໍ່ສ້າງຈົນມາຮອດມື້ນີ້ ທີ່ຕ້ອງຜ່ານຜ່າ ອຸບປະສັກຕ່າງໆນາໆ ຈົນວັນນີ້ສາມາດກ່າວຢ່າງເຊີດໜ້າແລະພູມໃຈເປັນທີ່ສຸດ ຊຶ່ງນາງ ກ່າວສະລຸບວ່າ: ” ສິນລະປະການດົນຕີຂອງແຕ່ລະຊາດ ແມ່ນການສະແດງອອກຢ່າງນຶ່ງເຖິງຂະນົບປະເພນີ ຮີດຄອງແລະວັດທະນະທຳຂອງຊາດນັ້ນ ພວກເຮົາຂໍສັນລະເສີນ ພວກເຍົາວະຊົນລາວ ອະເມຣິກັນທີ່ພາກັນຮິບໂຮມແລະສືບສານໃຫ້ປະເພນີແລະວັດທະນະທຳຂອງລາວຢູ່ຄູ່ກັບ ຄົນລາວຕະລອດໄປ ບໍ່ວ່າຈະຢູ່ທີ່ໃດໆໃນໂລກກໍຕາມ ກະລຸນາຕິດຕາມເລື່ອງທີ່ໜ້າສົນໃຈໄດ້ໃໝ່ອີກໃນອາທິດໜ້າ ທາງລາຍການຊີວິດຊາວລາວ ໃນຕ່າງແດນຂອງວີໂອເອ